कपिल सिब्बल ने सुप्रीम कोर्ट में कहा था की अयोध्या मामले में अदालती फैसले का बड़ा राजनितिक असर होगा लिहाजा सुनवाई को जुलाई 2019 तक डाल दिया जाए। चूँकि कपिल सिब्बल कांग्रेस के बड़े नेता है और कांग्रेस इस मामले में पक्षकार नहीं है और जो पक्षकार है यानी सुन्नी वक्फ बोर्ड वो मामले की सुनवाई जल्द चाहती है तो ऐसे में सवाल यह उठता है कपिल सिब्बल किसके कहने से मामले की सुनवाई टलवाना चाहते है। क्या वो कांग्रेस की बात यहाँ रख रहे है या अपने मुवक्किल की। बीजेपी अध्यक्ष अमित शाह ने आरोप लगाया की एक तरफ तो राहुल गाँधी मंदिर मंदिर घूम रहे है और दूसरी तरफ राम मंदिर का मामला लटकाने के लिए कपिल सिब्बल को आगे कर रहे है। कांग्रेस ने सिब्बल की दलीलों को वकील के तौर पर उनकी निजी राय बताकर मामले से पल्ला झाड़ना चाहा लेकिन प्रधानमंत्री मोदी ने सिब्बल और पूरी कांग्रेस पार्टी को आड़े हाथों लिया।